
Acatistul Sfântului ierarh loan Maximovici, făcătorul de minuni al 
vremurilor noastre, arhiepiscop de Shanghai, Bruxelles şi San 


Francisco (primul acatist) 
(s.v. 19 iunie / s.n. 02 iulie) 


(Proslăvit în 1994 la San Francisco de către Biserica rusă din afara Rusiei şi săr- 
bătorit în data de 19 iunie/ 2 iulie ) 


Sfântul ierarh loan Maximovici, arhiepiscop de Shanghai, Bruxelles şi San Fran- 
cisco, unul dintre ultimii adevărați apostoli (1896-1966) (s.v. 19 iunie / s.n. 02 iu- 
le): 


Dr fe de dr De dr de Dr De dr dr Dr De de dr De de Dr dr e De de dr fr A d 


XP PP 2 0 E IE IP IP 3 5 IE IE II E E E XX 


https://www.academia.edu/43947740/Sf% C3% A?2ntul_ierarh_loan_Maximovici_arhiepisco 
de Shanshai Bruxelles %C5%9Fi San Francisco_unul dintre _ ultimii adev%C4% 83 


ra%C5%A3i_apostoli_1896_1966_19_iunie_2_iulie 


https://archive.org/details/sfantul-ierarh-ioan-maximovici 


https://drive.google.com/file/d/1BnăXrpoXPSUSLo10uOLkviIGZpUtNNDpDSt/view?usp=sha 


rin 


2 5 e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 
Tatăl nostru, care eşti în ceruri, Sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Alesule făcător de minuni şi slujitorule credincios al lui Hristos, care lumii întregi 
reverşi mirul cel de mult preţ al inspiraţiei duhovniceşti şi mulţimea minunilor tale. 
Noi cu dragoste te lăudăm şi-ţi cântăm ţie acestea: Bucură-te, Sfinte ierarhe loa- 
ne, făcătorule de minuni al vremurilor din urmă! 


Icosul 1 

Ca un înger trimis de către Creatorul a toată făptura, apărut-ai în aceste timpuri, ca 
prin mila lui Dumnezeu să te îngrijeşti de pământeni. Văzând frumuseţea virtuţilor 
tale, prea fericite Ioane, aşa îți strigăm: 

Bucură-te, căci de mic copil cu evlavie ai fost împodobit; 

Bucură-te, cel ce cu frică şi cutremur voia lui Dumnezeu o ai împlinit; 

Bucură-te, cel ce în tainice virtuţi harul dumnezeiesc l-ai arătat; 

Bucură-te, ascultător din depărtare al celor aflaţi în suferință; 

Bucură-te, grabnic ajutător plin de iubire pentru aproapele tău şi pentru mântuirea 
lui; 

Bucură-te, bucuria tuturor celor ce în rugăciune se îndreaptă către tine cu grăbire; 
Bucură-te, Sfinte ierarhe Ioane, făcătorule de minuni al vremurilor din urmă! 


Condacul 2 

Văzând revărsarea îmbelşugată a virtuţiilor tale, sfinte ierarhe slăvite Ioane, ca un 
izvor de viaţă dătător cu minunile tale ne adăpi pe noi, cei ce strigăm cu credinţă 
lui Dumnezeu: Aliluia! 


Icosul 2 

De Dumnezeu înţelepţite Ioane, cel ce plin ai fost şi de teologhisire. În tine cu- 
noştinţa de Dumnezeu a izvorât din nou, împreună cu milostivirea față de omeni- 
rea pătimitoare. Pentru aceea, învață-ne şi pre noi să-L cunoaştem pre Dumne- 
zeu cel Adevărat şi cu umilinţă să-ţi cântăm: 

Bucură-te, scut neclintit al adevăratei Ortodoxii; 

Bucură-te, vas de mult preţ al darului Duhului Sfânt; 

Bucură-te, dreptule acuzator al necredinţei şi falselor învățături; 

Bucură-te, plinitor sârguincios al dumnezeieştilor porunci; 

Bucură-te, ascet veghetor ce nu dormeai niciodată; 

Bucură-te, păstor grijuliu al turmei lui Hristos; 

Bucură-te, Sfinte ierarhe Ioane, făcătorule de minuni al vremurilor din urmă! 
Condacul 3 

Prin puterea dumnezeiescului har, părinte milostiv ai fost pentru orfani şi dascăl 
bun pentru cei tineri, crescându-i în frica lui Dumnezeu şi pregătindu-i pentru slu- 
jirea lui Dumnezeu. Pentru aceea, fiii tăi duhovniceşti se îndreaptă către tine, cân- 
tându-l cu mulţumire lui Dumnezeu: Aliluia! 


Icosul 3 

Cu adevărat te-ai învrednicit, părinte loane, să fii prea mărit de corurile cereşti, 
căci nici unul dintre pământeni nu poate să descrie măreţia faptelor tale. Noi însă, 
dăruindu-l lui Dumnezeu tot ce avem mai bun, ţie acestea-ţi cântăm: 

Bucură-te, păzitorul turmei tale cu semnul sfintei Cruci; 

Bucură-te, căci prin iubirea ta nemărginită, toate popoarele şi toate seminţiile ai cu- 
prins; 

Bucură-te, luminător strălucit şi iubitor de toţi; 

Bucură-te, chip al blândeţii duhovniceşti; 

Bucură-te, dulce mângâietor al celor lipsiţi şi deznădăjduiţi; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 4 

Copleşiţi de mulțimea faptelor tale evlavioase şi pline de dragoste, nu ştim cum să 
te lăudăm mai cu vrednicie, o fericite loane! Căci ai ajuns până la capătul lumii, 
propovăduind Evanghelia şi salvându-i pe ceilalți din întuneric. Pentru aceea, mul- 
țumindu-l lui Dumnezeu pentru lucrările tale apostoleşti, să-l strigăm: Aliluia! 


Icosul 4 

Oamenii credincioşi de pretutindeni, contemplând viaţa ta, s-au mirat de minunile 
tale descoperite din mila lui Dumnezeu chiar în acest veac de apoi. De asemenea, 
şi noi ne minunăm de slava lui Dumnezeu arătată prin tine şi cu frică strigăm: 
Bucură-te, învățătorul celor afundaţi în bezna necredinţei; 

Bucură-te, cel ce ai condus poporul tău din Extremul Orient în Occident; 
Bucură-te, fântână de miracole revărsată de Dumnezeu; 

Bucură-te, cel ce cu iubire şi răbdare îndreptezi pe cei rătăciţi; 

Bucură-te, grabnică alinare a celor ce se căiesc de păcatele lor; 

Bucură-te, călăuzitor al celor ce înaintează pe calea cea dreaptă; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 5 
Ca o rază de lumină divină te-ai arătat, fericite Ioane, furtunile cele aprige împră- 
ştiindu-le, iar pe cei aflaţi pe insulă, de vârtejurile primejdioase prin rugăciuni pă- 

zindu-i şi cu semnul crucii îngrădindu-i. Păzeşte-ne şi pe noi, cei te cheamă în 
ajutor şi învaţă-ne cu îndrăznire să-l cântăm lui Dumnezeu: Aliluia! 


Icosul 5 

Toţi cei care s-au învrednicit de puternicul tău ajutor, fericite Ioane, în necazuri şi 
întâmplări te-au văzut, ca pe un îndrăzneţ mijlocitor înaintea Tronului dumnezeiesc 
şi grabnic ajutător la nevoie. Pentru aceea şi noi nădăjduim către mijlocirea ta 
înaintea lui Dumnezeu, strigând către tine: 

Bucură-te, gonitorul stihiilor celor primejdioase; 

Bucură-te, cel ce prin rugăciunile tale ne izbăveşti din nevoi; 

Bucură-te, pururea dătătorule de pâine celor flămânzi; 

Bucură-te, cel ce pregăteşti belşug de bunătăţi celor sărmani; 

Bucură-te, mângâietorul celor ce zac în mizerie; 

Bucură-te, izbăvitorul atâtor suflete sortite pieirii; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 6 

O, Sfinte ierarhe Ioane, ca un nou Moise gângav te-ai arătat, scoțând poporul tău 
din robie. Izbăveşte-ne şi pe noi din prinsoarea păcatului şi din cursa vrăjma- 
şului mântuirii noastre, ca să strigăm către Dumnezeu: Aliluia! 


Icosul 6 

O, bunule păstor, bucură-te, căci ai strălucit prin rugăciunile tale fierbinți şi ai să- 
vârşit imposibilul, reuşind să convingi autorităţile lumii acesteia să se îndure de 
cei păstoriţi de tine. Pentru aceea şi noi împreună cu ei mulțumind, îţi cântăm: 
Bucură-te, sprijin de nădejde celor ce te cheamă cu stăruință; 

Bucură-te, cel ce izbăveşti de moartea cea nedreaptă; 

Bucură-te, cel ce păzeşti de cleveteală şi calomnii; 

Bucură-te, apărătorul celor nevinovaţi de cătuşe; 

Bucură-te, cel ce respingi atacul păgânilor; 

Bucură-te, cel ce nimiceşti minciuna şi descoperi adevărul; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 7 

Dorind cu înflăcărare a-i proslăvi pe sfinţii din vechime ai Apusului înstrăinat de 
adevăr, tu ai restabilit cinstirea lor în Biserica Ortodoxă, o iubitorule al prea cu- 
vioşilor Răsăritului şi Apusului! În Ceruri sălăşluind acum împreună cu ei, roagă- 
te lui Dumnezeu pentru noi, cei care-l cântăm pe pământ lui Dumnezeu: Aliluia! 


Icosul 7 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP PI E 2 2 e IP 3 3 E E 0 E IP IP IE E IP XXX 


Te De De de De dr De e De De de De Dr Dr De De De De De e de e Ar A d 


XP PP 2 0 E IE IE IP IP 3 5 IE IE II E E E XX 


Nou cuvios ales al lui Dumnezeu văzându-te, apărut-ai în aceste vremuri din urmă, 
împreună cu sfinţii ierarhi ai vechii Gali. Şi, precum unul dintre aceştia, ai însu- 
fleţit turma ta a păstra Credinţa ortodoxă, aşa cum o mărturiseau şi ei odinioară în 
Apus. Pentru aceea, ajută-ne să rămânem în adevărata credinţă şi pe noi, cei ce-ţi 
cântăm ţie unele ca acestea: 

Bucură-te, noule Martine, prin înfrânarea, nevoinţele şi minunile tale; 

Bucură-te, noule Ghermane, prin mărturisirea credinţei Ortodoxe; 

Bucură-te, noule Ilarie, prin dumnezeiasca teologhisire; 

Bucură-te, noule Grigorie, prin cinstirea şi proslăvirea cuvioşilor lui Dumnezeu; 
Bucură-te, noule Fauste, prin dragostea ta nobilă şi prin râvna cea monahicească; 
Bucură-te, noule Cezarie, prin păstrarea cu stricteţe a canoanelor dumnezeieştii Bi- 
serici; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 8 

Stranie minune vedem la sfârşitul vieţii tale, mult pătimitorule Sfinte Ioane. Căci 
trimis fund în Lumea Nouă, ca să propovăduieşti acolo creştinismul primelor vea- 
curi, ai suferit prigoana, fiindcă ai dorit să rămâi drept, pregătindu-ţi sufletul pentru 
Împărăţia cerească. Mirându-ne acum de răbdarea şi de suferinţele tale, cu mulţu- 
mire strigăm lui Dumnezeu: Aliluia! 


Icosul 8 

Lucrătorule desăvârşit în via lui Hristos, cel ce n-ai cunoscut odihnă până la 
Sfârşitul vieţii tale trudnice, ajută-ne şi nouă, nevrednicilor, în lucrările noastre 
Să rămânem credincioşi până la sfârşit lui Dumnezeu. Pentru aceea, şi noi te lău- 
dăm, minunate Ioane, cuviosul lui Dumnezeu, cântându-ţi aşa: 

Bucură-te, cel ce ai răbdat până la sfârşit, dobândind mântuirea; 

Bucură-te, că te-ai învrednicit a muri în faţa icoanei Maicii Domnului; 

Bucură-te, păstrător credincios al credinţei, în mijlocul prigoanei celei nedrepte; 
Bucură-te, că bun păstor al turmei fiind, moartea o ai primit, ca un ierarh cârmui- 
tor, şezând; 

Bucură-te, că după moarte, prin miraculoasa ta întoarcere, turma ţi-ai consolat; 
Bucură-te, săvârşitorul multor minuni pentru cei ce aleargă la racla ta, cu credință 
ŞI cu dragoste; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 9 

Toată firea îngerească s-a bucurat de înălţarea sufletului tău la Ceruri. Pentru 
aceea, şi noi mirându-ne de minunile tale făptuite pe pământ şi descoperite prin lu- 
crarea Sfântului Duh, lui Dumnezeu Îi cântăm: Aliluia! 

Icosul 9 

Ritorii cei mult vorbitori nu pot descrie asprimea sfintei tale vieţi, dreptule părinte 
Ioane, lăcaş sfinţit al lui Dumnezeu, celui de necuprins. O, ce minunată arătare 
dumenezeiască, descoperită în veacul nostru puţin credincios! Pentru aceea, necon- 
tenit, cu mare glas te mărim, cântându-ţi acestea: 

Bucură-te, palat al dumnezeieştilor porunci; 

Bucură-te, mică şi firavă adăpostire, în care a încăput frumuseţea lăcaşurilor înge- 
reşti; 

Bucură-te, scară prin care lesne urcăm la Ceruri; 

Bucură-te, liman în care toate suferinţele îşi află grabnic vindecare; 

Bucură-te, cămară tainică a rugăciunii statornice; 

Bucură-te, templu luminat de Duhul Sfânt; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 10 

Lumea voind s-o mântuiască, izbăvitorul tuturor trimis-a un nou sfânt printre noi, 
chemându-ne astfel prin el din adâncurile sumbre ale păcatului. Auzind această 
chemare a ta la pocăință, noi, cei săraci în virtuţi, lui Dumnezeu Îi cântăm: Aliluia! 


Icosul 10 

Zid eşti tuturor celor ce aleargă către cereasca ta mijlocire, părinte Ioane. Pentru 
aceasta, îngrădeşte-ne şi pe noi de atacurile demonilor şi ne izbăveşte de sufe- 
rințe, năpaste şi nevoi pe noi, cei ce cu credinţă strigăm către tine: 

Bucură-te, vederea celor orbi sufleteşte; 

Bucură-te, căci prin puterea rugăciunii, ai întors la viaţă pe cei aflați în agonie; 
Bucură-te, cel ce păzeşti de răzvrătire şi de războiul cel dintre noi; 

Bucură-te, rouă salvatoare celor ce pier în văpaia deznădejdii; 

Bucură-te, părinte binevoitor al celor însinguraţi şi părăsiţi; 

Bucură-te, dascăl sfânt al celor ce caută Adevărul; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 11 

Viaţa ta fericite Ioane, a fost ca un imn închinat Preasfintei Treimi, încercându-i pe 
toți prin gândurile, cunoştinţele şi faptele tale minunate. Fiindcă ai tălmăcit cu atâta 
înţelepciune poruncile adevăratei credinţe, călăuzindu-ne cu credinţă, nădejde şi 
dragoste, lui Dumnezeu Unul în Treime să-l cântăm: Aliluia? 


Icosul 11 
Luminător strălucit al Ortodoxiei ai fost pentru cei aflaţi în întunericul necuno- 
ştinţei, o păstorule ales al turmei lui Hristos. Aşa şi după adormirea ta, celor ne- 

ştiutori le dezvălui adevărul, luminând sufletele credincioşilor, care aduc această 
cântare: 

Bucură-te, luminare a celor necredincioşi cu dumnezeiasca înţelepciune; 

Bucură-te, curcubeu al paşnicei bucurii pentru cei blânzi şi umili; 

Bucură-te, tunet înfricoşător pentru cei ce stăruie în păcat; 

Bucură-te, fulger ce loveşti în eresuri; 

Bucură-te, stâlp al dogmelor Ortodoxe; 

Bucură-te, torent de gânduri dumnezeieşti; 

Bucură-te, Sfinte ierarhe Ioane, făcătorule de minuni al vremurilor din urmă! 


Condacul 12 

Harul pe care l-ai primit de la Dumnezeu, revărsându-l cu dărnicie asupra noastră, 
pe acesta cu evlavie şi recunoştinţă îl primim noi toți, cei ce alergăm către atot- 
puternica ta mijlocire. O, prea lăudate părinte loane, proslăvind minunile tale, lui 
Dumnezeu să-l cântăm: Aliluia! 


Icosul 12 

Înălțând imnuri de laudă către Domnul, corul ceresc se bucură, că EI n-a uitat acea- 
stă lume decăzută şi necredincioasă, arătându-şi voinţa Sa atotputernică în tine, 
blândul şi umilul Său slujitor. O, prea lăudate părinte Ioane, cu toţi sfinții minu- 
nându-ne, ne închinăm ţie şi te cinstim aşa: 

Bucură-te, noule astru ce străluceşti în Ceruri; 

Bucură-te, noule profet, trimis mai înainte de asaltul final al celui rău; 

Bucură-te, noule Ilona, care prooroceşti pieirea drept urmare a păcatelor; 

Bucură-te, noule Botezător, care îi chemi pe toţi la rugăciune şi pocăință; 
Bucură-te, noule Pavele, cel ce ai îndurat toate greutățile propovăduirii Evanghe- 
lei; 

Bucură-te, noule apostole, propovăduitorul credinţei celei pline de frumuseţe; 
Bucură-te, Sfinte ierarhe Ioane, făcătorule de minuni al vremurilor din urmă! 


Condacul 13 (se zice de trei ori) 

O, prea luminate şi prea minunate cuvios al lui Dumnezeu, ierarhe Ioane, părintele 
nostru, mângâierea tuturor celor scârbiți, primeşte acum prinosul rugăciunii noastre 
şi roagă-te către Domnul să ne izbăvească de focul gheenei prin mijlocirea ta cea 
bine plăcută lui Dumnezeu, căci tu singur după moarte ai zis: "Spuneţi-le oame- 
nilor: deşi am murit, sunt viu" Aliluia! 


După aceea se zice iarăşi: 


Icosul 1 

Ca un înger trimis de către Creatorul a toată făptura, apărut-ai în aceste timpuri, ca 
prin mila lui Dumnezeu să te îngrijeşti de pământeni. Văzând frumuseţea virtuţilor 
tale, prea fericite loane, aşa îți strigăm: 

Bucură-te, căci de mic copil cu evlavie ai fost împodobit; 

Bucură-te, cel ce cu frică şi cutremur voia lui Dumnezeu o ai împlinit; 

Bucură-te, cel ce în tainice virtuţi harul dumnezeiesc l-ai arătat; 

Bucură-te, ascultător din depărtare al celor aflaţi în suferinţă; 

Bucură-te, grabnic ajutător plin de iubire pentru aproapele tău şi pentru mântuirea 
lui; 

Bucură-te, bucuria tuturor celor ce în rugăciune se îndreaptă către tine cu grăbire; 
Bucură-te, Sfinte ierarhe Ioane, făcătorule de minuni al vremurilor din urmă! 


Condacul 1 

Alesule făcător de minuni şi slujitorule credincios al lui Hristos, care lumii întregi 
reverşi mirul cel de mult preţ al inspiraţiei duhovniceşti şi mulţimea minunilor tale. 
Noi cu dragoste te lăudăm şi-ţi cântăm ţie acestea: Bucură-te, Sfinte ierarhe loa- 
ne, făcătorule de minuni al vremurilor din urmă! 


Rugăciune către Sfântul ierarh loan, făcătorul de minuni al vremurilor din 
urmă 

O, Sfinte ierarhe Ioane, părintele nostru, bunule păstor şi tainicule văzător al sufle- 
telor omeneşti! Acum te rogi înaintea Prestolului dumnezeiesc, precum singur ai 
zis: "Deşi am murit, sunt viu", roagă-L pe Dumnezeu Cel Atotmilostiv să ne dăru- 
iască iertare de păcate, ca să ne recăpătăm puterea duhovnicească, să scăpăm de 
amărăciunea acestei lumi şi să strigăm către Domnul, ca să ne dea smerenie şi in- 
spiraţie duhovnicească, cuget dumnezeiesc şi duh evlavios în toate căile noastre. 


Tu care ai fost ocrotitor milostiv al orfanilor şi îndrumător încercat pe pământ, fu 
acum călăuză şi pentru noi, ca un nou Moise, iar în discordule bisericeşti povaţă 
atotcuprinzătoare a lui Hristos. Ascultă plângerea tinerilor descumpăniți şi de în- 
drăcire cuprinşi; scutură lâncezeala plictiselii abătută asupra păstorilor, slăbiţi de 
atacurile lumii acesteia şi care zac ţintuiți de duhul toropelii zadarnice. 


Cu lacrimi te rugăm pe tine, o, închinătorule înflăcărat, vino şi la noi, cei care în 
negura patimilor suntem afundaţi, aşteptând îndrumările tale părinteşti. 


Luminează-ne cu lumina neînserată unde te afli tu acum, rugându-te pentru fiii tăi, 
împrăştiaţi pe toată suprafaţa pământului, dar îndreptaţi cu iubirea lor plăpândă că- 
tre lumină, acolo unde sălăşluieşte Hristos, Dumnezeul nostru, căruia 1 se cuvine 
cinstea şi Împărăţia, acum şi pururea şi în vecii vecilor. Amin! 


(Acatistul Sfântului loan Maximovici a fost alcătuit în cinstea dascălului său de 
către părintele ieromonah Serafim (Rose) de la PlatinA (California) în slavonă şi 
încuviinţat de către preasfinţitul Nectarie (Kontevici) de Seattle.) 

